

**Szentbékkálla Község Polgármesterétől**

**8281 Szentbékkálla, Kossuth L. u.11.**

🕿 87/478-369

web: [www.szentbekkalla.hu](http://www.szentbekkalla.hu) e-mail: [onkormanyzat@szentbekkalla.hu](mailto:onkormanyzat@szentbekkalla.hu)

**Tisztelt Lakosság!**

Ezúton tájékoztatom Önöket, hogy Szentbékkálla Község Önkormányzata Képviselő-testülete soron következő, 2018. szeptember 19. napján (szerdán) tartandó képviselő-testületi ülésén tárgyalja a csend biztosításáról, valamint a zaj és rezgés elleni védekezés egyes helyi szabályairól szóló rendelet tervezetét (a továbbiakban: rendelet tervezet).

A rendelet tervezet megtekinthető a Kővágóörsi Közös Önkormányzati Hivatalban (8254 Kővágóörs, Petőfi Sándor utca 2.) ügyfélfogadási időben, a szentbékkállai hivatalban (8281 Szentbékkálla, Kossuth Lajos utca 11.) ügyfélfogadási időben, valamint a település honlapján ([www.szentbekkalla.hu](http://www.szentbekkalla.hu)).

Fentiekre tekintettel annak érdekében, hogy a 2018. szeptember 19-én tartandó képviselő-testületi ülésen figyelembe tudjuk venni, kérem, hogy a rendelet tervezettel kapcsolatos észrevételeiket, javaslataikat szíveskedjenek 2018. szeptember 17. napjáig eljuttatni a Kővágóörsi Közös Önkormányzati Hivatalba, illetve a szentbékkállai hivatalba.

A környezet védelmének általános szabályairól szóló 1995. évi LIII. törvény 48. § (3) bekezdése szerint a települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.

Fentiekre tekintettel a - lakosság részéről 2018. szeptember 17. napjáig beérkező észrevételeket, javaslatokat is tartalmazó - rendelet tervezetet meg kell küldeni véleményezésre a Veszprém Megyei Kormányhivatal Veszprémi Járási Hivatal Környezetvédelmi és Természetvédelmi Főosztálya részére, ezért a rendelet képviselő-testület által történő megalkotására a későbbiekben, a környezetvédelmi igazgatási szerv szakmai véleményének figyelembevételével kerül sor.

Szentbékkálla, 2018. szeptember 6.

Tisztelettel:

Molnár Endre sk.

polgármester